জয়পুরে বাসে আগুন, জীবন্ত পুড়ে মৃত্যু ২০ জন যাত্রীর, অগ্নিদগ্ধ ১৬

ওয়েবডেস্ক- রাজস্থানের (Rajasthan) জয়পুরে (Jaipur) ভয়াবহ দুর্ঘটনা (Accident) । বাসে আগুন (Bus catches fire) লেগে জীবন্ত পুড়ে মৃত্যু ২০ জন যাত্রীর, আহত আরও ১৬। জয়শলমীরের (Jaisalmer) থাইয়াতের সামরিক ঘাঁটির কাছে এই ভয়ঙ্কর দুর্ঘটনা ঘটে। বাসটি জয়শলমীরের দিকে যাচ্ছিল। কী কারণে এই অগ্নিকাণ্ড তা জানা যায়নি। তবে প্রাথমিকভাবে দমকলের অনুমান গাড়িতে শর্ট সার্কিটের কারণেই এই অগ্নিকাণ্ডের ঘটনা ঘটেছে। দেহগুলি বাসের মধ্যেই রয়েছে, প্রচণ্ড গরমের জন্য দেহগুলি উদ্ধারে দেরি হচ্ছে। বাসটি পুরো পুড়ে ছাই।

জয়পুরের এসএমএস হাসপাতালে ভয়াবহ অগ্নিকাণ্ডে আটজনের প্রাণহানির মাত্র এক সপ্তাহ পর, মঙ্গলবার জয়সলমীর থেকে যোধপুরগামী একটি বেসরকারি বাসে আগুন লেগে ২০ জন যাত্রী জীবন্ত পুড়ে মৃত্যু, আরও ১৬ জন যাত্রী গুরুতর আহতের ঘটনা ঘটল। অগ্নিদগ্ধদের মধ্যে বেশিরভাগই শিশু আর মহিলা। সকলের অবস্থা আশঙ্কাজনক।

কর্মকর্তাদের মতে, বাসটি তার প্রতিদিনের সময়সূচী অনুসারে জয়শলমীর থেকে রওনা দেয়। মরুভূমির শহর থেকে প্রায় ২০ কিলোমিটার দূরে যুদ্ধ জাদুঘরের কাছে পৌঁছালে, এর পিছনের অংশ থেকে আগুনের শিখা বের হতে থাকে।

ঘটনায় শোকপ্রকাশ করেছেন প্রধানমন্ত্রী নরেন্দ্র মোদি (Narendra Modi) । প্রধানমন্ত্রী এদিন মৃতদের পরিবার পিছু ২ লক্ষ টাকা এবং আহতদের চিকিৎসার জন্য ৫০ হাজার টাকা করে আর্থিক সাহায্য ঘোষণা করেছেন।

আরও পড়ুন- দিওয়ালির আগেই দিল্লির বাতাসের মান খারাপ

বিজেপি বিধায়ল পোখরান প্রতাপ পুরী সাংবাদিকদের বলেন, ১৯ যাত্রীর ঘটনাস্থলে আগুনে পুড়ে মৃত্যু হয়েছে, একজনকে যোধপুরে নিয়ে যাওয়ার সময় মারা যায়। ঘটনাস্থলটি সেনাবাহিনীর এলাকার সামনেই। দুর্ঘটনার খবর পেতে প্রথমেই ঘটনাস্থলে পৌঁছায় উদ্ধার কাজ শুরু করে সেনা সদস্যরা। প্রথমে আহতের প্রাথমিক চিকিৎসা দেওয়া হয়, তার দ্রুত প্রথমে সেনা হাসপাতাল ও পরে জয়শলমীরের হাসপাতালে স্থানান্তরিত করা হয়। গুরুতর জখমদের উচ্চস্তরের চিকিত যোধপুরে পাঠানো হয়েছে। জয়শলমীরের জওহর হাসপাতালের বাইরে বহু মানুষ জড়ো হয়েছেন। ঘটনার খবর পেয়ে জয়সলমীরে পৌঁছান মুখ্যমন্ত্রী ভজনলাল শর্মা। ঘটনায় মৃতদের উদ্দেশে গভীর শোকজ্ঞাপন করে, আহতদের দ্রুত চিকিৎসার নির্দেশ দিয়েছেন।

পৌর পরিষদের সহকারি দমকল কর্মকর্তা কৃষ্ণপাল সিং রাঠোর বলেন, দমকল বাহিনী পৌঁছানোর সময় বাসটি সম্পূর্ণরূপে আগুনে পুড়ে গিয়েছিল।

A bus traveling from Jaisalmer to Jodhpur caught fire near Thaiyat village this afternoon. 15 passengers, including 3 children and 4 women, suffered burn injuries. The bus had 57 people onboard.@santwana99 @jayanthjacob @NewIndianXpress @TheMornStandard pic.twitter.com/FPAhUjqqi8

— Rajesh Asnani (@asnaniraajesh) October 14, 2025

জেলা কালেক্টর প্রতাপ সিং জানিয়েছেন, ৬ জন যাত্রীকে উদ্ধার করে যোধপুরে পাঠানো হয়েছে। পুড়ে যাওয়া দেহগুলি বাসেই রয়েছে। তীব্র গরমের কারণে সেগুলো উদ্ধারে দেরি হচ্ছে। তদন্তে সহায়তা করার জন্য যোধপুর থেকে একটি ফরেনসিক দল ডাকা হয়েছে। জেলা প্রশাসন কন্ট্রোল রুম খুলেছে। এই দুর্ঘটনায় শোক প্রকাশ করেছেন প্রাক্তন মুখ্যমন্ত্রী অশোক গেহলট, বিরোধীদলীয় নেতা টিকারাম জুলি এবং কংগ্রেসের রাজ্য সভাপতি গোবিন্দ সিং দোতাসরা সহ বিরোধী নেতারা।

দেখুন আরও খবর-